tus därə bazr rize doonei isə kə inə andäzə 1.5-2 milimetr tul o 1 milimetr qotr isə. bazr fandoqei isə kə inə bälə andäzə taqriban du baräbarə doona. bazrə nämiye qovvə zaif o dar haddə punza tä bis darsad isə o unə hayäti daväm du tä su säl isə. bazronə paizə meen juma koonan o xuşka gudanə vasi, aftoue jir pahna koonan; bazin uşonə dabastə jäonə meen daanan. i där je da tä çil säləgi bär deenə o har yak tä su säl i bär bazr deenə. bazronə juma gudan o xuşka gudanə pasi, esfand mä meen, namdär xäkə meen karnan o mamulan çär haftə baad jabonə zeenan.